**Lisa 3**

**Teenuse osutamise lepingu projekt**

**Raamleping**

**Türi vald Türi Vallavalitsuse kui ametiasutuse** (registrikood 75033460, aadress Hariduse tänav 3, Türi linn, 72213, Türi vald) kaudu (edaspidi *tellija*), mida esindab Türi vallavanem –\_\_\_\_, kes tegutseb kohaliku omavalitsuse korralduse seaduse § 10 lõike 1 ning § 50 lõike 1 punkti 2, Türi Vallavolikogu 30. novembri 2017 määruse nr 10 “Türi valla põhimäärus” § 2 lõigete 1 ja 2, § 50 lõike 1 punktide 1 ja 3, § 54 lõigete 3 ja 6 ning Türi Vallavolikogu 16. novembri 2017 määruse nr 8 “Türi Vallavalitsuse põhimäärus” § 13 lõike 1, § 14 lõike 1 punkti 2 ja lõike 4 punkti 5 alusel,

ja

**\_\_\_\_\_\_\_\_\_\_\_\_**(edaspidi *teenuseosutaja*), registrikood **\_\_\_\_\_\_**, asukoht **\_\_\_\_\_\_\_\_\_**, mida esindab juhatuse liige \_\_\_\_\_\_/ volituse alusel \_\_\_

edaspidi koos pooled või eraldi pool, lähtudes sellest, et:

-

- Sotsiaalkindlustusameti (SKA) ja Türi Vallavalitsuse vahel on sõlmitud koostööleping   
nr \_\_\_\_\_;

- tellija on korraldanud alla sotsiaalteenuste piirmäära hanke „Isikukeskse erihoolekande teenusmudeli jätkurakendamine Türi vallas 2025-2026“;

- Türi Vallavalitsusel ja teenuseosutajal on ühine huvi jätkata isikukeskse erihoolekande teenusmudeli rakendamist Türi vallas,

sõlmisid raamlepingu (edaspidi ka *leping*) alljärgnevas:

1. **ÜLDSÄTTED**
   1. Raamleping on sõlmitud hanke **“Isikukeskse erihoolekande teenusmudeli jätkurakendamine Türi vallas 2025-2026”** tulemusena.
   2. Lepingu alusel osutatavaid teenuseid rahastatakse Euroopa Sotsiaalfond+, TAT „Sotsiaalkaitse ja pikaajalise hoolduse kättesaadavus”, tegevus „Integreeritud, isikukeskse ja paindliku erihoolekandeteenuste süsteemi katsetamine”. kaudu.
   3. Lepingu lahutamatuteks osadeks on hanke alusdokumendid, teenuseosutaja pakkumus, pooltevahelised kirjalikud teated ning lepingu muudatused ja lisad.
   4. Lepingul on selle sõlmimise hetkel järgmised lisad:
      1. Lisa 1 – Pakkumuskutse;
      2. Lisa 2 – Tehniline kirjeldus
      3. Lisa 3 – Teenuseosutaja pakkumus;
      4. Lisa 4 – ISTE 2025-2026 konkursi tingimused ja kord
      5. Lisa 5 - ISTE 2025-2026 Teenusmudeli katsetamise kirjeldus
      6. Lisa 6 – ISTE 2025-2026 Teenuskomponentide hinnakiri
      7. Vorm 3.4. Tegevusplaan 2025-2026
      8. Vorm 3.5. Teenuse osutamise andmestik 2025-2026
      9. Vorm 3.6. Elukvaliteedi hindamise küsimustik 2025-2026
      10. Vorm 3.6. Elukvaliteedi hindamise küsimustik\_RU\_2025-2026
      11. Vorm 3.9. Kokkuvõttev hinnang 2025-2026
   5. Lepingu lisaks olevaid vorme on tellijal õigus ühepoolselt täiendada ja muuta lepingu täitmise käigus. Vormide muutmiseks lepingu muutmise kokkulepet ei sõlmita.
   6. Lepingus ei fikseerita kõiki lepingu tingimusi. Lepingu täitmine on seotud Sotsiaalkindlustusameti projektiga "Isikukeskse erihoolekande teenusmudeli jätkurakendamine kohalikus omavalitsuses 2025-2026“ (edaspidi *projekt*), milles sätestatud kõik tingimused on teenuseosutajale kohustuslikud.
   7. Tulenevalt projekti paindlikust iseloomust võib tellija anda teenuseosutajale täiendavaid juhiseid ja ettepanekuid teenuse paremaks osutamiseks.
2. **RAAMLEPINGU EESMÄRK JA ESE**
   1. Lepingu eesmärgiks on jätkata SKA ja kohalike omavalitsuste koostöös uue isikukeskse komponendipõhise erihoolekande teenusmudeli rakendamist omavalitsustes, sh katsetada psüühilise erivajadusega inimeste abistamisel teenuskomponentidel põhinevat lähenemist ja testida korraldusskeemi, kus psüühilise erivajadusega inimeste teenuste korraldaja rollis on kohalik omavalitsus. Nimetatud projektis toetatakse raske, sügava või püsiva kuluga psüühilise erivajadusega vähemalt 18-aastaseid inimesi, kelle tegelik või registreeritud elukoht on Türi valla haldusterritooriumil ning kes vastab Teenusmudeli katsetamise kirjelduse (Lisa 2) punktis 1.3 toodud tingimustele.
   2. Projekti raames osutatakse isikukeskse erihoolekande teenusmudeli rakendamise teenust kuni 30-le abivajavale isikule perioodil 01.01.2025-31.12.2026. Teenusel olevate isikute arv võib muutuda vahehindamiste alusel.
   3. Teenus hõlmab erinevaid teenuskomponente, mille loetelu on esitatud lepingu lisas 2 (Teenusmudeli katsetamise kirjeldus, punkt 5). Lepingu esemeks on põhiteenuse ja/või tugiteenuse komponentide osutamine. Teenuseosutaja osutab nende teenuskomponentide pakkumist, millele ta on esitanud pakkumuse. Pakkumuses esitatud teenuskomponentide maht ei ole lepingu tegelik maht, st tellijal on õigus tellida teenust vajaduspõhiselt raamlepingu partnerite hulgast.
   4. Teenuse täpsem kirjeldus ja teenusele esitatavad nõuded, samuti teenuse sihtgrupp on esitatud lepingu lisades 1 (tehniline kirjeldus), 5 (teenusmudeli kirjeldus) ja konkursi tingimustes (lisa 4) ning hanke dokumentides.
   5. Nõuded vahetult teenust osutavale praktikule on sätestatud pakkumuskutses ja mudeli kirjelduses (Lisa 5).
   6. Pooled kohustuvad tegema koostööd lepingu eesmärkide saavutamiseks, lähtudes hankedokumentidest, riiklikest ning tellija õigusaktidest ning lepingu dokumentidest, tegutsedes oma pädevuse piires ja kooskõlas lepinguga*.* Pooled juhinduvad koostöös avalike huvidega seotud kaalutlustest ning peavad tagama kohustuste õigeaegse ja nõuetekohase täitmise.
   7. Kõik olulised muudatused kooskõlastatakse eelnevalt kirjalikult.
3. **HANKELEPINGU SÕLMIMINE RAAMLEPINGU ALUSEL JA TELLIMUSTE ESITAMINE**
   1. Lepingu alusel teenuste tellimisel ehk abivajava isiku teenusele suunamisel lähtutakse mudeli kirjelduses (Lisa 5) ja tehnilises kirjelduses (Lisa 1) sätestatud tingimustest. Teenuseid tellitakse vajaduspõhiselt, lähtudes teenuse sobivusest abivajavale isikule ja tema perele, kusjuures võimalus on valida sobivaid teenuskomponente erinevate teenuseosutajate juurest. Sobivaima teenuseosutaja leidmise põhimõtted ja tellimuste esitamise täpsem protsess on kirjeldatud Tehnilises kirjelduses (Lisa 1).
   2. Teenuste osutamise aluseks on juhtumikorraldaja kirjalik teavitus ehk suunamiskiri põhiteenuse osutajale abivajava isiku abi- ja toetusvajaduse hindamise tulemuste kohta. Teenusele suunamise teavituskirja ehk suunamist käsitletakse raamlepingu alusel sõlmitud hankelepinguna. Hankeleping loetakse sõlmituks isikule teenuse osutamise algusega.
   3. Tugiteenuse osutamise aluseks on põhiteenuse osutaja kirjalik teavitus tugiteenuse osutajale ja tellijale tugiteenusele suunamise kohta. Kirjalikku teavitust tugiteenuse osutajale ja tellijale käsitletakse raamlepingu alusel sõlmitud hankelepinguna. Hankeleping loetakse sõlmituks isikule teenuse osutamise algusega.
   4. Teenuseosutaja osutab abivajavale isikule teenuseid tema projektis viibimise jooksul suunamiskirjas sätestatud ulatuses ja tingimustel ning märgitud tähtaja jooksul. Teenuseosutaja ei osuta isikule üldjuhul teenuseid üle raamlepingu tähtaja.
   5. Kui abivajaja ja teenuse osutaja spetsialistide omavaheline koostöö ei suju, võib abivajaja raamlepingu partnerite seast valida endale uue teenuse osutaja.
4. **LEPINGU HIND JA TASUMISE TINGIMUSED**
   1. Tellija tasub teenuseosutajale reaalselt tehtud töö eest vastavalt projekti kehtestatud hinnakirjale (Lisa 6). Tööde hinda arvestatakse tunnipõhiselt (60 minutit teenust). Hinnakirjas sätestatud teenuste maksumused on lõplikud ja sisaldavad kõiki kulutusi, mis on vajalikud lepingu täitmiseks ja teenuste nõuetekohaseks osutamiseks. Kui pakkumuse esitamise ajal teenuseosutaja ei olnud käibemaksukohustuslane, kuid selline kohustus tekkis tal pärast pakkumuse esitamist, loetakse, et teenuste maksumus hõlmab ka käibemaksu, st käibemaksu võrra teenuste maksumust hiljem ei suurendata.
   2. Tellimuse maksumus on tellimuses esitatud töö mahu ja hinnakirjas (Lisa 6) kehtestatud tunnihinna korrutis.
   3. Teenuseosutaja esitab igakuiselt tellijale e-arve ja selle koostamise aluseks olevad vormi- ja nõuetekohased alusdokumendid (Vorm 3.5) hiljemalt aruandlusperioodile järgneva kuu **2.** (**teiseks) kuupäevaks**. Arvel peab olema välja toodud osutatud teenuskomponendid, teenuse maht osutatud teenuskomponendi kohta (15-minutilise täpsusega), tunnihind, komponendi maksumus kokku, kokku kõikide teenuskomponentide kogumaksumus inimese kohta
      1. Vormid 3.4, 3.6, 3.9 koostab põhiteenuse osutaja vastavalt mudeli kirjeldusele ja tehnilisele kirjeldusele ja esitab tellijale (KOV juhtumikorraldajale) seitsme tööpäeva jooksul. Tellija kontaktisik kontrollib esitatud dokumentide vastavust 3 (kolme) tööpäeva jooksul. Juhul, kui andmete kontrollimisel ja võrdlemisel tuvastatakse erinevusi või puudusi, küsib Tellija täiendavaid andmeid ning teenuseosutaja on kohustatud esitama andmed 2 (kahe) tööpäeva jooksul.
   4. Tellija tasub teenuseosutajale 20 tööpäeva jooksul pärast e-arve saamist. Arvet ei tasuta enne, kui tellijale ei ole esitatud lepingu punktis 4.3 märgitud vormikohaseid ja nõuetele vastavaid dokumente.
   5. Lepingujärgse viimase arve tasumiseks peab töövõtja olema esitanud tellijale kõik lepingus nõutud dokumendid.
5. **POOLTE ÕIGUSED JA KOHUTUSED**
   1. Teenuseosutaja osutab teenust vastavalt hanke dokumentides ja projekti kirjelduses sätestatud tingimustele: <https://www.sotsiaalkindlustusamet.ee/asutus-uudised-ja-kontakt/praktiline-teave/hanked#iste>
   2. Pooled kohustuvad tegema koostööd lepingu eesmärkide saavutamiseks lähtudes riiklikest- ja valla õigusaktidest ning lepingu dokumentidest ja projekti tingimustest, tegutsedes oma pädevuse piires ja kooskõlas lepinguga.
   3. **Teenuseosutaja on kohustatud:**
      1. tagama, et lepinguga seotud teenuseid osutaksid üksnes sellised isikud, kellel on olemas kõik nende teenuste osutamiseks õigusaktides nõutavad load, registreeringud ja spetsialistid;
      2. täitma lepingut nõuetekohaselt ja osutama teenust tähtaegselt, kvaliteetselt ja kooskõlas lepingu tingimustega;
      3. lähtuma teenuse osutamisel eeskätt lepingu lisadest 1 ja 2 ning teenuskomponentide loetelus sätestatud tegevustest ja kohustustest;
      4. järgima lepingu täitmisel tellija täiendavaid ja põhjendatud juhiseid ja ettepanekuid;
      5. esitama tellijale tähtaegselt korrektselt täidetud dokumendid ja arved;
      6. esimesel võimalusel teavitama tellijat asjaoludest, mis takistavad põhi- ja/või tugiteenuse osutajal lepingut täitmast ja täitmisel esinevatest muudest probleemidest;
      7. koostama ja esitama igakuiselt lepingu punktis 4.3 märgitud dokumendid hiljemalt aruandlusperioodile **järgneva kuu 2. (teiseks) kuupäevaks** tellija kontaktisikule;
      8. tegema aktiivselt koostööd võimalike teiste põhi- ja tugiteenuste osutajatega, samuti sidusvaldkondade partneritega ja kogukonnaga;
      9. säilitama lepingu täitmisega seotud dokumente kuni 31.12.2032 vastavalt Vabariigi Valitsuse 23.02.2022 määrusele nr 56 „Perioodi 2021-2027 Euroopa Liidu ühtekuuluvus- ja siseturvalisuspoliitika fondide rakendamise seadusele“;
      10. Täitma struktuuritoetuse andmisest avalikkuse teavitamise, toetusest rahastatud objektide tähistamise ning Euroopa Liidu osalusele viitamise nõudeid ja korda vastavalt kehtivatele õigusaktidele, sh Vabariigi Valitsuse 12.05.2022 määrust nr 54 „Perioodi 2021-2027 ühtekuuluvus- ja siseturvalisuspoliitika fondide vahendite andmisest avalikkuse teavitamine”.
   4. **Teenuseosutajal on õigus:**
      1. saada tasu reaalselt osutatud teenuste eest;
      2. saada tellija esindajalt juhiseid teenuse osutamise ning oodatavate tulemuste kohta;
      3. osaleda projektis teenuse osutajatele suunatud üritustel, koolitustel ja seminaridel;
      4. teha tellijale ettepanekuid teenusel olevatele erivajadustega isikutele toimetuleku soodustamiseks sotsiaaltoetuste eraldamise ja -teenuste osutamise osas.
   5. **Tellija on kohustatud:**
      1. suunama abivajava isiku projekti tegevustesse, andes eelnevalt põhiteenuse ja/või tugiteenuse osutajale üle konkreetse isiku olukorra mõistmiseks vajaliku olulise informatsiooni ja hindamise kokkuvõtte;
      2. tegema koostööd põhiteenuse ja tugiteenuse osutajaga abivajajale isikule sobiva teenuse leidmisel;
      3. tasuma õigeaegselt teenuseosutajale vastavalt reaalselt osutatud teenustele. Teenuskomponentide maksumuseks on hinnakirjas kehtestatud hinnad. Arvete tasumise eelduseks on nõuetekohased arved, aruanded ja muud dokumendid. Seejuures lähtutakse projekti kaasatud teenusesaajate tegelikust abivajadusest ehk vastavalt nende abivajaduse hindamise tulemustest, individuaalsesse tegevusplaani kavandatud ja reaalselt osutatud teenuskomponentidest, nende mahust, maksumusest ja teenuse kasutamise kestusest.
   6. **Tellijal on õigus:**
      1. teostada kontrolli teenuse osutamise kvaliteedi ja sihipärasuse üle, nõudes vajadusel teenuse osutajalt selle kohta informatsiooni;
      2. teha ettepanekuid ja anda juhiseid teenuse kvaliteedi parendamiseks;
      3. nõuda teenuse osutamisel ilmnenud puuduste viivitamatut kõrvaldamist;
      4. nõuda vajadusel teenuse sisu ümberkorraldamist kui sellega ei põhjustata teenuse osutajale ebamõistlikke kulusid või põhjendamatuid ebamugavusi;
      5. nõuda tagasi teenuse osutajale väljamakstud tasu juhul, kui ilmnevad asjaolud, mis tõendavad rahaliste vahendite mitteotstarbekohast kasutamist;
      6. nõuda teenuse osutajalt tagasi mitteabikõlblikuks tunnistatud kulud kogu finantskorrektsiooni ulatuses, kui teenuse osutaja on rikkunud lepingu täitmise tingimusi.
6. **Vastutus ja vääramatu jõud** 
   1. Pooled kannavad vastastikku vastutust hankelepingu mittetäitmisega või mittekohase täitmisega teisele poolele tekitatud kahju eest.
   2. Teenuse osutaja vastutab igasuguse lepingu rikkumise eest eelkõige, kui leping on jäänud täitmata, sh teenust ei ole tähtaegselt osutatud või kui teenus ei vasta lepingus sätestatud nõuetele vms.
   3. Tellija esitab pretensiooni mõistliku aja jooksul arvates teenuse mittevastavusest teada saamisest. Pretensioonis fikseeritakse lepingu täitmisel ilmnenud puudused ja vajadusel määratakse tähtaeg puuduste kõrvaldamiseks.
   4. Lisaks lepingu täitmise nõudele on tellijal õigus nõuda lepingu kohustute täitmata jätmisel või mittenõuetekohasel täitmisel leppetrahvi. Kui teenuseosutaja rikub lepingus sätestatud tähtaegu, on tellijal õigus nõuda leppetrahvi 10 (kümme) eurot iga viivtatud päeva eest. Muude kohustuste rikkumisel on tellijal õigus nõuda leppetrahvi 5% (viis protsenti) selle perioodi (kuu) tasust millal rikkumine toime pandi.
   5. Kui tellija viivitab põhjendamatult arvete tasumisega, on teenuseosutajal õigus  
      nõuda tellijalt viivist 0,05% (null koma null viis protsenti) tähtaegselt tasumata  
      summalt päevas, kuid mitte rohkem kui 5% (viis protsenti) nõuetekohaselt täidetud ja arve  
      aluseks oleva aruandlusperioodi tasust.
   6. Leppetrahvid ja viivis tuleb tasuda 14 (neljateistkümne) tööpäeva jooksul vastava nõude  
      saamisest. Tellijal on õigus teenuse eest tasumisel tasaarveldada leppetrahvi summa  
      lepingu alusel tasumisele kuuluva summaga. Leppetrahvi nõudmine ei mõjuta õigust nõuda  
      teiselt poolelt täiendavalt ka kohustuste täitmist ja kahju hüvitamist.
   7. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli asjaolu, mille saabumist pooled hankelepingu  
      sõlmimisel ette ei näinud ega võinud ette näha (vääramatu jõud). Vääramatuks jõuks loevad pooled võlaõigusseaduse § 103 lg-s 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistavad vääramatu jõuna, nt looduskatastroof, sõda vms.
   8. Pool, kelle tegevus lepingujärgsete kohustuste täitmisel on takistatud vääramatu jõu  
      asjaolude tõttu, on kohustatud sellest esimesel võimalusel kirjalikult teist poolt teavitama.
7. **Konfidentsiaalsus ja andmekaitse**
   1. Teenuseosutaja kohustub tagama, et tema esindaja(d), töötajad, lepingupartnerid ning  
      muud isikud, keda ta oma kohustuste täitmisel kasutab, oleksid lepingus sätestatud  
      konfidentsiaalsuse kohustusest teadlikud ning nõudma nimetatud isikutelt selle kohustuse  
      tingimusteta ja tähtajatut täitmist.
   2. Tagama lepingu täitmisel teatavaks saanud isikuandmete töötlemise ja säilitamise  
      kooskõlas õigusaktide ja lepinguga.
   3. Teenuseosutaja kohustub mitte kasutama konfidentsiaalset teavet isikliku kasu saamise  
      eesmärgil või kolmandate isikute huvides.
   4. Tagama kõik intellektuaalse omandi õiguste olemasolu, mis on vajalikud lepingu  
      nõuetekohaseks täitmiseks.
   5. Teenuseosutaja kohustub tagama lepingu täitmise käigus isikuandmete töötlemise  
      õiguspärasuse ning vastavuse isikuandmete kaitse üldmääruses (EL 2016/679) ja teistes  
      andmekaitse õigusaktides sätestatud nõuetele, sh täitma organisatsioonilisi, füüsilisi ja  
      infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
   6. Teenuseosutaja tagab isikuandmete töötlemise õiguspärasuse kolmandate osapooltega  
      sõlmitud lepingute täitmisel ning sõlmib volitatud töötlejaga isikuandmete töötlemise  
      lepingu.
8. **Teadete edastamine ja volitatud esindajad**
   1. Pooled on kohustatud teavitama teist poolt viivitamatult asjaoludest, mis takistavad või  
      võivad takistada kohustuse nõuetekohast ja õigeaegset täitmist.
   2. Juriidilisi tagajärgi omavad või omada võivad teated edastatakse poolte vahel kirjalikult.
   3. Lepinguga seotud teated edastatakse teisele poolele lepingus märgitud kontaktandmetel.  
      Kontaktandmete muutusest on pool kohustatud koheselt informeerima teist poolt kirjalikku taasesitamist võimaldavas vormis. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
   4. Poolte kontaktandmed ja -isikud:
      1. Tellija kontaktisik on Ingrid Hiis; telefon +372 505 7723; e-post ingrid.hiis@tyri.ee.
      2. Teenuse osutaja kontaktisik on *\_\_\_*; *telefon* +372 \_\_\_\_; *e-post: \_\_\_\_*
9. **Lepingu kehtivus, muutmine ja lõpetamine**
   1. Lepingu tingimuste täiendamine või muutmine toimub poolte vastastikusel kokkuleppel ja  
      vormistatakse kirjalikult lepingu lisana, mille allkirjastavad mõlemad osapooled.
   2. Lepingu muutmise soovist peab osapool teisele ette teatama vähemalt 1 (üks) kuu.
   3. Leping jõustub mõlemapoolsest allkirjastamise hetkest ja kehtib kuni lepinguliste kohustuste täitmiseni või kuni projekti maksimaalse rahalise mahu täitumiseni, sõltuvalt sellest, milline tingimus saabub varem. Punktis 5.3.10. nimetatud teenuse osutaja kohustus kehtib kuni 31.12.2032. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   4. Poolte kokkuleppel on õigus pikendada lepingu tähtaega kuni 6 kuud.
   5. Pooled võivad lepingut muuta objektiivsest vajadusest tulenevalt kui see on projekti elluviimisel vajalik.
   6. Pooltel on õigus leping ette teatamata ühepoolselt lõpetada, kui teine pool on oluliselt lepingut rikkunud. Lepingu oluliseks rikkumiseks loetakse muuhulgas teadlikku valeinfo esitamist või korduvat samalaadse lepingu tingimuse rikkumist või kui lepingu alusel teostatud töö kvaliteedis on olulisi puudusi ja lepingu rikkumise asjaolud annavad mõistliku põhjuse eeldada, et lepingu pool ei täida lepingust tulenevaid kohustusi korrektselt ka edaspidi.
   7. Kumbki pool ei tohi lepingust tulenevaid õigusi ega kohustusi üle anda ega muul viisil  
      loovutada kolmandale isikule ilma teise poole eelneva kirjaliku nõusolekuta.
10. **Lõppsätted**
    1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses sätestatut.
    2. Juhul, kui Lepingu mõni säte osutub õigusaktidega vastuolus olevaks, ei mõjuta see  
       ülejäänud sätete kehtivust.
    3. Lepingust tulenevad ja sellega seotud vaidlused lahendavad pooled läbirääkimiste  
       teel. Kui vaidlust ei õnnestu lahendada läbirääkimiste teel, on pooltel õigus pöörduda  
       vaidluse lahendamiseks maakohtusse vastavalt Eesti Vabariigis kehtivatele õigusaktidele.
    4. Teenuse osutaja annab Tellijale üle lepingu lõppemisel kõik  
       dokumendid ja esemed, mis ta sai enda kasutusse lepingu kehtivuse ajaks.
    5. Leping on allkirjastatud digitaalselt.

**Tellija** **Teenuseosutaja**

Sulo Särkinen

vallavanem juhatuse liige

(allkirjastatud digitaalselt) (allkirjastatud digitaalselt)